S-3421/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. maí 2023, á hendur S-kk-þgf E-kk-þgf

O-kk-þgf, kt. [...], [...], Reykjavík,

I.

Fyrir umferðarlagabrot með því að hafa, mánudaginn 6. júlí 2020, ekið bifreiðinni [...] sviptur ökurétti og með 83 km hraða á klukkustund um Djúpveg í Bolungarvíkurgöngum í Bolgunarvík, þar sem aksturinn var myndaður með eftirlitsbúnaði lögreglu, en leyfður hámarkshraði á veginum var 70 km á klukkustund.

Telst háttsemi þessi varða við 3., sbr. 5. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot og rangar sakargiftir með því að hafa, sunnudaginn 24. október 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 345 ng/ml) um Miðvang í Hafnarfirði, þar sem lögregla stöðvaði aksturinn, og við afskipti lögreglu framvísað ökuskírteini í eigu A, kt. [...], og komið þannig fram gagnvart lögreglu sem A þegar hann var handtekinn og færður til sýnatöku og jafnframt ritað nafn A undir skjal hjá lögreglu vegna málsins og þar með leitast við að koma því til leiðar að saklaus maður yrði sakaður um eða dæmdur fyrir refsiverðan verknað.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 148. gr. almennra hegningarlaga nr. 19/1940.

III.

Fyrir umferðar-, fíkniefnalagabrot og rangar sakargiftir með því að hafa, laugardaginn 27. nóvember 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 55 ng/ml) um Víkurbraut í Grindavík, þar sem lögregla stöðvaði aksturinn, og á sama tíma haft í vörslum sínum 0,81 gaf amfetamíni, og enn fremur, við afskipti lögreglu, framvísað ökuskírteini í eigu A, kt. [...], og komið þannig fram gagnvart lögreglu sem A þegar hann var handtekinn og færður til sýnatöku og jafnframt ritað nafn A undir skjöl hjá lögreglu vegna málsins og þar með leitast við að koma því til leiðar að saklaus maður yrði sakaður um eða dæmdur fyrir refsiverðan verknað, en umræddur A fékk senda sektargerð lögreglustjóra vegna málsins.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og 1. mgr. 148. gr. almennra hegningarlaga nr. 19/1940.

IV.

Fyrir umferðarlagabrot með því að hafa, fimmtudaginn 21. apríl 2022, ekið bifreiðinni [...]sviptur ökurétti um Skipalón í Hafnarfirði, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Fyrir umferðarlagabrot með því að hafa, laugardaginn 11. júní 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 205 ng/ml) um Reykjanesbraut og Þingmannaleið í Kópavogi, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Fyrir umferðarlagabrot með því að hafa, föstudaginn 30. september 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 65 ng/ml) um Bæjarbraut í Árbæ í Reykjavík þar sem akstrinum lauk við verslunina [...].

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Þá er krafist upptöku á framangreindum 0,81 gaf amfetamíni sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr.

161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. maí 2023, var ákærði dæmdur til greiðslu fésektar að fjárhæð 110.000 króna með dómi Héraðsdóms Suðurlands [...]2016, meðal annars vegna aksturs sviptur ökurétti. Með dómi Héraðsdóms Reykjavíkur [...] 2020 var ákærði dæmdur til að sæta 30 daga fangelsi, meðal annars vegna aksturs undir áhrifum ávana- og fíkniefna og aksturs sviptur ökurétti. Að öðru leyti hefur sakarferill ákærða ekki þýðingu við úrlausn málsins.

Við ákvörðun refsingar í máli þessu verður því við það miðað að ákærði hafi nú í annað sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og í þriðja sinn ekið sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 6 mánaða fangelsi.

Með vísan til lagaákvæða í ákæru er ákærði sviptur ökurétti í 5 ár frá birtingu dómsins að telja.

Ákærði greiði 375.721 krónur í sakarkostnað.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf Ö-kk-nf O-kk-nf, sæti fangelsi í 6 mánuði.

Ákærði er sviptur ökurétti í 5 árfrá birtingu dómsins að telja.

Ákærði greiði 375.721 krónur í sakarkostnað.

K-kvk-nf R-kvk-nf G-kvk-nf